เรื่องร้องเรียน (กีดขวาง,ป้าย,ความปลอดภัย,สะพาน,จราจร) วันที่ 2022-11-02 18:53:30 — แขวงคลองเตย เขตคลองเตย กรุงเทพมหานคร
ถ้ามาจาก ถ.พระราม 3 มุ่งหน้าไปห้าแยก ณ ระนอง

บริเวณนี้ 
เมื่อก่อน จะเป็นสะพานข้ามแยกไปลงบริเวณช่วงศูนย์ประชุมฯ สิริกิติ์
ปัจจุบัน สะพานข้ามแยกฯ  ถ้าขึ้นไปแล้วจะโดนบังคับเลี้ยวไปทาง ถ.สุนทรโกษา (ไม่ได้ไปศูนย์ประชุมฯ)

ปัญหา คือ 
- ตอนนี้ไม่มีป้ายบอกทาง (โดยเฉพาะคนที่ไม่เคยมาทางนี้นานแล้ว) อาจทำให้เข้าใจผิดได้ว่า เมื่อขึ้นสะพานแล้วจะข้ามแยกแล้วจะไปลงศูนย์ฯ ประชุมแห่งชาติสิริกิติ์ 
แต่ในความเป็นจริง คือ โดนบังคับเลี้ยวไปทาง ถ.สุนทรโกษา (ทำให้เสียเวลามาก เพราะบริเวณนี้การจราจรติดขัดมาก จุดกลับรถก็ไกลมาก)

- แต่ก็มีรถบางคัน อาจจะสังเกตุจากระยะไกลว่า ถ้าขึ้นสะพานไป สะพานจะไม่ตรง แต่จะเห็นเป็นทางโค้งไปลง ถ.สุนทรโกษา (ทำให้รู้ว่าไม่ได้ไปลงหน้าศูนย์ประชุมฯ) ก็จะเบี่ยงเลนจากขวาสุดมาทางซ้าย ทำให้กีดขวางทางจราจรรถทางตรงที่จะมุ่งหน้าไปห้าแยก ณ ระนอง และเสี่ยงเกิดอุบัติเหตุ (ตัดหน้ากัน) และ ถ้ารถติดสะสมมาจาก ห้าแยก ณ ระนอง ก็จะมีการแทรกคิวบริวณก่อนทางขึ้นสะพาน แย่งเลนกัน

แนวทางการแก้ปัญหา

จัดหาป้ายบอกทาง โดยมีรายละเอียด (อย่างน้อย) ดังนี้
ชิดซ้าย ไปแยกอโศก, ถ.พระราม 4, ถ.ณ ระนอง
ชิดขวาขึ้นสะพาน ไป ถ.สุนทรโกษา

ถ้าป้ายบอกทางยังไม่ได้รับการอนุมัติ อาจจะใช้ป้ายชั่วคราวไปพลางก่อนก็ได้ เช่น
- ทำป้ายไวนิล ไปติดก่อนก็ได้ ใช้งบประมาณเพียงไม่กี่ร้อย รอไม่กี่ชั่วโมงก็ได้แล้ว 
ร้านปริ๊นท์ ร้านป้ายสามารถค้นหาด้วย google ค้นหาได้เลยครับ (มีร้านให้เลือกจำนวนมาก) เดี๋ยวนี้บริการส่งถึงที่ด้วย 

- ถ้าทำป้ายไวนิลยังทำไม่ได้ วิธีง่ายๆ เลย ปริ๊นท์ใส่ A3 A4 ก็ได้ 

ป้ายควรมีติดตั้ง อย่างน้อย 4 จุด
- ตรงทางขึ้นสะพานข้ามแยกฯ
- ติดบนสะพานลอย
- ก่อนถึงทางขึ้นสะพานข้ามแยกฯ ระยะ 200 ม. ก่อนถึงสะพานข้ามแยกฯ 1 จุด  
- ก่อนถึงทางขึ้นสะพานข้ามแยกฯ ระยะ 500 ม. ก่อนถึงสะพานข้ามแยกฯ 1 จุด  

หมายเหตุ : ระยะของป้ายก่อนถึงทางขึ้นสะพานข้ามแยกฯ อาจปรับตามความเหมาะสม

ขอบคุณครับ